Nemo 33

Η Nemo 33 ήταν η βαθύτερη πισίνα κλειστού χώρου στον κόσμο, πριν κατασκευαστεί η Y-40 στο Μοντεγκρόττο Τέρμε της Πάντοβας στην Ιταλία.http://news.bbc.co.uk/cbbcnews/hi/world/newsid_3771000/3771073.stm

Η πισίνα βρίσκεται στις Βρυξέλες. Το μέγιστο βάθος της είναι 34,5 μέτρα. Περιέχει 2,5 εκατ. λίτρα μη χλωριωμένου ύδατος, που διατηρείται στους 30 °C και διαθέτει αρκετές προσομοιώσεις καταδυτικών σπηλαίων σε 10 μέτρα βάθος. Εξαιτίας της υψηλής θερμοκρασίας του νερού, οι δύτες μπορούν να καταδύονται για μεγάλο χρονικό διάστημα χωρίς στολή υγρού τύπουhttp://www.popularmechanics.com/technology/engineering/architecture/worlds-18-strangest-pools-nemo-33-belgium#slide-9. Υπάρχουν διάφορα υποβρύχια παράθυρα που επιτρέπουν στους εξωτερικούς επισκέπτες να έχουν θέα προς την πισίνα σε διαφορετικά βάθη. Το κτιριακό σύμπλεγμα που φιλοξενεί την πισίνα σχεδιάστηκε από τον Βέλγο ειδήμονα της κατάδυσης Τζον Μπίρνερτς για καταδυτική εκπαίδευση, αναψυχή και παραγωγή ταινιών το 2004.

Παρόλο που η πισίνα είναι ανοικτή σε τουρίστες, δύτες αναψυχής και επαγγελματίες δύτες, για λόγους ασφαλείας οι δύτες πρέπει να είναι άνω των δώδεκα ετών, υγιείς και πιστοποιημένοι ως δύτες ή με συνοδεία και εποπτεία εκπαιδευτών. Όσοι επιθυμούν να καταδυθούν χρειάζονται καταδυτικό σύντροφο, επίσης για λόγους ασφαλείας.

Παραπομπές σημειώσεις

Εξωτερικοί σύνδεσμοι

Official Site 
Diving to Nemo 33 - Deepest Indoor Pool in the World
BBC News: World's Deepest Pool Set To Open

Κατηγορία:Καταδυτικές τοποθεσίες
Κατηγορία:Κτίρια και κατασκευές στο Βέλγιο